BASES DA SEGUNDA CONVOCATORIA DE SUBVENCIÓNS A CONCELLOS DESTINADAS Á MELLORA DOS MONTES MEDIANTE A CREACIÓN DE PARQUES FORESTAIS 2018
ADMINISTRACIÓN LOCAL — Provincial — Deputación Provincial (Subvencións e axudas, 27/12/2018)

A superficie forestal na Comunidade Autónoma de Galicia abrangue unha extensión aproximada de 2.000.000 de hectáreas, das cales unhas 673.303 están baixo a singular forma de propiedade coñecida como comunidade de montes veciñais en man común (CMVMC) e o resto en forma de predios privados. Concretamente, na provincia de Pontevedra a superficie xestionada polas 640 CMVMC existentes acada as 134.895 hectáreas. Con todo, aínda que no pasado estes terreos forestais foron moi importantes e necesarios para o sustento da poboación, hoxe presentan un gran deterioro debido ao seu abandono. Isto tradúcese en efectos prexudiciais para os nosos montes coma a contaminación, pragas ou, por suposto, na creación das condicións ideais para as vagas de lumes que arrasan a nosa comunidade, o que supón a perda ou o deterioro dos valores naturais e culturais que marcaron a historia da nosa terra, ademais de importantes perdas económicas. Por todo isto, é necesario levar a cabo accións que promovan a mellora e posta en valor dos nosos montes para satisfacer necesidades ecolóxicas, económicas, sociais e culturais mediante o desenvolvemento de proxectos de mellora, prevención, diversificación e ordenación dos montes da provincia. Neste contexto enténdese a necesidade de poñer en práctica estas accións e, polo tanto, materializalas na creación de parques forestais de acordo coas seguintes Bases reguladoras: Constitúe o obxecto xeral destas Bases definir o conxunto de condicións e o proceso que se seguirá para a concesión das subvencións dirixidas á elaboración de proxectos de parques forestais e a súa execución na provincia de Pontevedra, segundo os principios de obxectividade e concorrencia competitiva. As liñas de subvencións obxecto desta convocatoria terán unha dotación económica de 800.000€ con cargo á aplicación orzamentaria 18/410.1720.762.82, dos que o 30 % se destinarán á redacción de proxectos e o 70 % á execución de actuacións. En caso de que as solicitudes non cubrisen o total asignado nalgunha das liñas de subvención, a cantidade sobrante poderase acumular á outra liña. Poderán presentar as solicitudes todos os concellos da provincia de Pontevedra, individualmente ou agrupados, para os parques forestais do seu ámbito xeográfico que cumpran os seguintes requisitos: Non se limita o número de solicitudes que poida realizar cada peticionario. Accións para apoiar os concellos en proxectos destinados á creación de parques forestais que teñan como obxecto: Por conseguinte, non son accións subvencionables a urbanización, a conversión en zonas verdes, a dotación de equipamentos urbanos ou actuacións similares, salvo nunha mínima parte xustificada no proxecto presentado para a posta en valor do parque forestal. Tampouco son subvencionables a plantación de especies de eucalipto e piñeiro (agás a especie recollida no anexo I da Lei 7/2012 de montes de Galicia) nin o mantemento dos parques forestais xa creados en anteriores convocatorias. En consecuencia, establécense as seguintes liñas de subvención: Liña 1. A redacción dos proxectos de parques forestais, subvencionados ata un máximo do 70 % do seu custo e cun límite superior de 6.000 € subvencionables por proxecto, nos que figuren como mínimo: a) Estado legal e estado natural dos predios para os que se solicita a axuda b) Descrición das actuacións que se levarán a cabo c) Orzamento detallado d) Estudo básico de seguridade e saúde e) Prego de prescricións técnicas f) Cartografía xeral e detallada Liña 2. A execución das actuacións contempladas en proxectos xa redactados, subvencionados ata un máximo do 70 % do custo da actuación, cun límite superior máximo subvencionable de 1.500 € por hectárea. Non se poderán acoller a esta segunda liña as solicitudes que non incorporen un proxecto xa redactado. Para o cálculo do límite superior na liña 2 teranse en conta só as hectáreas nas que se van realizar actuacións e non a totalidade do parque forestal, agás que estas actuacións se leven a cabo en todo o ámbito do parque. Por tanto, no caso de actuacións puntuais que non acaden grandes superficies (posta en valor dun xacemento, unha fonte, un tramo de escalada etc.) determinarase un área de influencia coherente ao redor que terá que vir reflectida no proxecto, e será esta superficie a que se terá en conta para o cálculo do límite superior. En ambos os casos, o 30 % restante, ou a cantidade que resultase no caso de se superaren os límites fixados, terano que achegar os concellos solicitantes, ben dos seus fondos, ben mediante acordos coas entidades titulares dos predios obxecto da actuación pretendida. O prazo para presentar as solicitudes será de 30 días naturais contados desde o día seguinte ao da publicación desta convocatoria no Boletín Oficial da Provincia de Pontevedra (BOPPO). As solicitudes presentaranse obrigatoriamente por medios electrónicos a través do formulario normalizado dispoñible na sede electrónica da Deputación de Pontevedra, https://sede.depo. gal. Se algunha das persoas interesadas presenta a súa solicitude presencialmente, requiriráselle para que a emende a través da súa presentación electrónica. Para estes efectos, considerarase como data de presentación da solicitude aquela na que fose realizada a emenda. Para a presentación das solicitudes, a sede electrónica da Deputación de Pontevedra admite os certificados electrónicos do sistema Cl@ve que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNIe). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención destes datos, poderase solicitar ás persoas interesadas a presentación dos documentos correspondentes. Os concellos interesados deberán achegar coa solicitude a seguinte documentación: Para a liña 1 de redacción de proxectos: Se a achega do 30 % do custo da actuación antes citada non procedera dos fondos propios do concello senón dos da comunidade de montes, este feito deberá quedar reflectido mediante un acordo entre ambas as entidades no que os titulares dos predios obxecto da actuación pretendida se comprometan a realizar o pagamento, mediante a transferencia desa cantidade ás arcas do concello. Para a liña 2 de execución de actuacións: As agrupacións de concellos que se constitúan para optar a estas axudas presentarán, ademais do anterior, o seguinte: A documentación complementaria deberá presentarse por medios electrónicos. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a mostra do documento orixinal para o cotexo da copia electrónica presentada. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para estes efectos, considerarase como data de presentación aquela na que fose realizada a emenda. En caso de que algún dos documentos que se van a presentar de forma electrónica superase os tamaños máximos establecidos ou tivese un formato non admitido pola sede electrónica da Deputación de Pontevedra, permitirase a presentación deste de forma presencial dentro dos prazos previstos. Non será necesario achegar os documentos que xa foran presentados anteriormente. Para estes efectos, a persoa interesada deberá indicar en que momento e ante que órgano administrativo presentou os citados documentos. Nos supostos de imposibilidade material de obter o documento, o órgano competente poderá requirirlle á persoa interesada a súa presentación, ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. Todos os trámites administrativos que as persoas interesadas deban realizar durante a tramitación deste procedemento deberán ser realizados electronicamente a través do modelo “Instancia xenérica” dispoñible na sede electrónica da Deputación de Pontevedra, https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da LPACAP, requiriráselle á persoa interesada, de conformidade co establecido no artigo 68 desta, para que nun prazo de 10 días hábiles emende as faltas ou presente os documentos preceptivos, indicándolle que, no caso de non facelo, se desistirá da súa solicitude, que se arquivará sen máis trámites. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través de Carpeta Ciudadana e de Dirección Electrónica Habilitada única. Ambos sistemas son accesibles desde a sede electrónica da Deputación de Pontevedra (https://sede.depo. gal). As notificacións entenderanse practicadas no momento no que se produza o acceso ao seu contido, entendéndose rexeitada cando transcorreran dez días naturais desde a posta á disposición da notificación sen que se acceda ao seu contido. O sistema remitiralle ás persoas interesadas avisos das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común.1. A instrución do procedemento de concesión de subvencións será realizada pola xefa do Servizo de Medio Ambiente.2. A instrución do procedemento de concesión comprenderá as seguintes fases: a. Unha vez presentadas as solicitudes realizarase o estudo e a súa comprobación por parte do servizo instrutor. b. A xefatura do Servizo de Medio Ambiente ten a condición de órgano instrutor. As súas actividades comprenderán: b.1. Petición de informes. O prazo de emisión será de 10 días, salvo que se autorice un maior. Se o órgano instrutor o considera necesario, sobre todo no caso de investimentos, poderá solicitar un informe dos servizos técnicos provinciais para comprobar o estado actual e posteriormente poder verificar a realización e valoración do investimento ou finalidade subvencionada. b.2. Informe-proposta da xefa do Servizo no que se reflicta a valoración segundo os criterios de concesión recollidos na base décimo primeira, explicando o sistema de valoración seguido, relacionando as solicitudes por orde decrecente de puntuación e sinalando a subvención que lles corresponde a cada un deles. Ademais, relacionaranse as solicitudes desestimadas motivando as razóns destas desestimacións. c. Informe de fiscalización de Intervención de todos os expedientes e do informe-proposta. d. Estudo do informe-proposta por parte da Comisión de avaliación, que neste expediente estará formada por: e. Proposta de resolución definitiva. O órgano instrutor, á vista do expediente e do informe da Comisión, formulará a proposta de resolución definitiva, que deberá expresar a persoa solicitante ou a relación de solicitantes para os que se propón a concesión da subvención e a súa contía. Tamén recollerá as solicitudes rexeitadas e os motivos do rexeitamento.3. A proposta de resolución definitiva non crea dereito ningún a favor da persoa beneficiaria proposta fronte a Administración mentres non se lle notifique a resolución de concesión. Sobre un total de 100 puntos, os criterios para a concesión das axudas son os seguintes: a) Número de valores naturais (paisaxísticos, ambientais, edafolóxicos e forestais) e culturais do ámbito xeográfico abarcado, ata 30 puntos b) Zonas de uso e aproveitamento para a cidadanía, ata 25 puntos c) Medidas de diversificación dos usos e aproveitamentos do monte incluído no ámbito xeográfico abarcado, ademais de medidas contra os incendios forestais, ata 25 puntos d) Número de hectáreas do parque forestal, ata 20 puntos Tanto na liña 1 como na liña 2 farase unha valoración das solicitudes presentadas de acordo a estes criterios e resultarán seleccionadas aquelas que obteñan a maior puntuación ata o límite orzamentario asignado a cada liña ou, no caso de non haber solicitudes suficientes, á cantidade que resulte de acumular os sobrantes. A contía de cada subvención obterase da aplicación dun cociente á puntuación outorgada, tendo en conta as limitacións e porcentaxes máximas establecidas na base cuarta. Quedarán excluídas, en todo caso, as solicitudes que acaden unha puntuación inferior a 50 puntos.1. Unha vez aceptada, no seu caso, a proposta de resolución definitiva, o órgano competente resolverá o procedemento.2. A resolución deberá motivarse, quedando acreditados no procedemento os fundamentos da resolución que se adopte.3. A resolución, ademais de conter a persoa solicitante ou a relación de solicitantes aos que se lles concede a subvención, fará constar, no seu caso, de maneira expresa, a desestimación do resto das solicitudes.4. Prazo máximo para resolver e notificar. A resolución do procedemento non poderá exceder os seis meses, salvo que unha norma con rango de lei estableza un prazo maior ou así estea previsto na normativa da Unión Europea. O prazo computarase a partir da publicación da correspondente convocatoria, salvo que esta pospoña os seus efectos a unha data posterior.5. O vencemento do prazo máximo sen que sexa notificada a resolución lexitima as e os interesados para entender desestimada por silencio administrativo a solicitude de concesión da subvención. Os beneficiarios deberán ter executadas as actuacións para as que se conceden as axudas antes do 31 de decembro de 2019 para a liña 1 e antes do 30 de xuño de 2020 para a liña 2. Ademais, deberán xustificalas no prazo de tres meses desde a súa finalización e, en todo caso, antes do 31 de marzo de 2020 para a liña 1 e antes do 30 de setembro de 2020 para a liña 2. No caso de presentar, para un mesmo parque forestal, solicitudes para a liña 1 e a liña 2, os beneficiarios terán a obriga de xustificar a liña 1 no prazo de 3 meses dende a resolución da concesión da axuda. Así mesmo, os concellos que, concedéndolles a axuda para a liña 1 en anteriores convocatorias, queiran presentar a solicitude para a liña 2 do mesmo parque forestal, deberán ter presentada a documentación xustificativa da liña 1. O prazo para a execución das actuacións poderá prorrogarse ata un máximo de seis meses, por acordo expreso do órgano competente previa solicitude por parte das entidades interesadas que debe ser anterior á finalización do prazo. Naqueles casos nos que se conceda a ampliación do prazo de execución, terán tres meses para a xustificación desde que finalice o novo prazo de execución. Para cobrar a subvención as entidades perceptoras deberán presentar obrigatoriamente por medios electrónicos a través do modelo “Instancia xenérica” dispoñible na sede electrónica da Deputación de Pontevedra, https://sede.depo. gal, a seguinte documentación: 1. Xustificación do cumprimento da finalidade para a que se concedeu a subvención: a. Memoria explicativa e detallada da realización da finalidade con mención expresa dos resultados obtidos (que comprenda, no seu caso, do programa, cartel anunciador, fotografías e demais documentación gráfica elaborada para o desenvolvemento do proxecto ou da actividade subvencionada) b. Copia do proxecto redactado no caso da liña 1 c. Acreditación do cumprimento de dar difusión ao financiamento obtido 2. Xustificación dos gastos: a. Conta xustificativa dos gastos na que se determinará o custo ou gasto total da finalidade subvencionada. b. Xustificación con facturas debidamente conformadas ou documentos análogos con valor probatorio no ámbito mercantil e administrativo dos custos ou gastos polo importe da subvención concedida, indicando para cada factura ou documento análogo o número de unidades, o prezo unitario destas e o custo total de cada unidade, excepto no caso previsto no apartado d para as administracións públicas. En caso contrario non será considerado como gasto subvencionable. c. Declaración responsable de que os gastos que figuran na conta xustificativa se aplicaron á finalidade subvencionada. Ademais, indicarase que o resto de xustificantes da conta se encontran no domicilio da persoa beneficiaria á disposición da Deputación para o seu exame. d. En caso de investimentos será preciso presentar a certificación de obra ou factura e o certificado da súa aprobación por parte do órgano competente do concello. Se as obras as realiza unha administración cumprirá achegar coa certificación a xustificación de todos os gastos que se relacionan nela e o informe das técnicas e técnicos provinciais, no que se acreditará que a obra está realizada de conformidade co orzamento ou proxecto que lle serviu de base (no caso de tratarse de administracións públicas poderase aplicar o previsto no apartado d para xustificar os gastos que se relacionan na certificación). Estes requisitos deberán cumprirse para calquera subvención.3. Xustificación dos ingresos: a. Detalle do financiamento obtido para a finalidade subvencionada (indicando entidades, organismos, particulares etc.). b. Declaración responsable de que os ingresos ou recursos alleos obtidos non superan o custo ou gastos da finalidade subvencionada, agás no caso de financiamento da actividade xeral das persoas ou entidades beneficiarias. Unha vez vencido o prazo de xustificación sinalado na base décima sen que a entidade beneficiaria presente a documentación xustificativa o Servizo de Medio Ambiente requiriralle que a entregue no prazo improrrogable de quince días. O feito de non presentar a documentación neste prazo supoñerá a perda da subvención e demais responsabilidades previstas na Lei 38/2003, de 17 de novembro, xeral de subvencións (LXS). As subvencións concedidas deberán devolverse ou reintegrarse polos seguintes motivos: a. Obtelas falseando as condicións requiridas b. Non aplicalas aos fins para os que foron concedidas c. Incumprir o beneficiario as obrigas asumidas e as condicións fixadas nestas Bases d. Nos demais casos previstos no réxime xurídico das subvencións As axudas concedidas ao abeiro desta convocatoria teñen a natureza xurídica de subvencións de acordo cos criterios establecidos na LXS. O seu réxime xurídico axústase ao disposto nestas Bases; na LXS e no seu Regulamento (Real decreto 887/2006, de 21 de xullo); na Lei 9/2007, de 13 de xullo, de subvencións de Galicia (LSG); na Lei 7/1985, de 2 de abril, reguladora das bases do réxime local (LRBRL); na Lei 39/2015, de 1 de outubro, do procedemento administrativo común das administracións públicas (LPACAP); nas Bases de execución do Orzamento para o exercicio 2018, Ordenanza Xeral de subvencións, e na demais normativa aplicable. Contra o acordo de aprobación destas Bases, que pon fin á vía administrativa, poderase interpoñer, no prazo dun mes a partir do día seguinte ao desta publicación (artigos 123 e 124 da LPACAP), un recurso potestativo de reposición ante o mesmo órgano que o ditou, ou ben directamente un recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1988, de 13 de xullo, reguladora da xurisdición contencioso-administrativa, e todo iso no prazo establecido no artigo 46 desta Lei, sen prexuízo de que se poida utilizar calquera outro recurso que se estime conveniente. Estas Bases reguladoras publicaranse no Boletín Oficial da Provincia de Pontevedra (BOPPO) e na sede electrónica da Deputación de Pontevedra (https://sede.depo. gal). Por outra parte, de conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, transmitirase á Base de Datos Nacional de Subvencións o texto da convocatoria para a súa publicación na citada base, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa de interese público ou do exercicio de poderes públicos segundo as normas de rango legal recollidas no apartado “Normativa aplicable” dispoñible na ficha do procedemento en https://sede.depo. gal. Serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia, os datos persoais obtidos neste procedemento. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.